Háskóli Íslands

Háskóli Íslands er ríkisháskóli sem var stofnaður árið 1911. Fyrsta starfsárið voru 45 nemendur við nám, þar af ein kona. Rektor skólans er Jón Atli Benediktsson, prófessor í rafmagns- og tölvuverkfræði.

Saga 
Háskóli Íslands var stofnaður 17. júní árið 1911 og tók til starfa í októberbyrjun sama ár. Við það sameinuðust Prestaskólinn, Læknaskólinn og Lagaskólinn. Ein deild innan Háskólans var tileinkuð hverjum þeirra auk þess sem stofnuð var sérstök heimspekideild. Fyrsta árið voru 45 nemendur við skólann, fimm í guðfræðideild, sautján í lagadeild og 23 í læknadeild, en enginn var skráður í heimspekideild. Fyrsti rektor skólans var Björn M. Ólsen, prófessor við heimspekideild.

Fyrstu 29 árin var Háskóli Íslands staðsettur á neðri hæð Alþingishússins við Austurvöll, en árið 1940 flutti skólinn starfsemi sína í nýtt húsnæði, aðalbyggingu Háskólans, austan við Suðurgötu. Síðan þá hefur Háskólasvæðið stækkað til muna, og kennt er í mörgum byggingum beggja vegna Suðurgötu og á fleiri stöðum. Kostnaður við nýbyggingar skólans sem og viðhald eldri bygginga hefur að miklu leyti verið greiddur af Happdrætti Háskólans sem var stofnað árið 1934 með sérstöku leyfi.

Í lok árs 2007 lauk byggingu Háskólatorgs sem er samnefnari tveggja bygginga, samanlagt 8.500 fm2 að stærð. Byggingavinna hófst vorið 2006.

Sjá sögu skólans hér.

Nám 
Háskóli Íslands býður upp á fjölbreytt nám, bæði á grunnstigi og framhaldsstigi. Við Háskóla Íslands eru 26 deildir og fjórar þverfræðilegar námsbrautir. Að auki fer fram kennsla á vegum Endurmenntunar Háskóla Íslands. 

1. júlí 2008 tóku gildi breytingar á námsskipulagi sem og stjórnkerfi skólans. Ákveðið var að skólinn skildi sameinast Kennaraháskóla Íslands. Fræðasvið skólans urðu fimm talsins og deildirnar 25. 

Núverandi fræðasvið skólans eru:

Félagsvísindasvið 

Félagsvísindadeild Háskóla Íslands var stofnuð árið 1976. Sviðið er það fjölmennasta í Háskólanum. Deildir sviðsins eru sex talsins.

Eftirfarandi deildir eru innan Félagsvísindasviðs:

 Félagsfræði- og mannfræði- og þjóðfræðideild
 Félagsráðgjafardeild
 Hagfræðideild
 Lagadeild
 Stjórnmálafræðideild
 Viðskiptafræðideild

Heilbrigðisvísindasvið 

Deildir sviðsins eru eftirfarandi:

 Hjúkrunarfræðideild
 Lyfjafræðideild
 Læknadeild
 Geislafræði
 Lífeindafræði
 Sjúkraþjálfun
 Matvæla- og næringarfræðideild
 Sálfræðideild
 Tannlæknadeild

Hugvísindasvið 
Á Hugvísindasviði eru eftirtaldar deildir:

 Guðfræði- og trúarbragðafræðideild
 Íslensku- og menningardeild
 Mála- og menningardeild
 Sagnfræði- og heimspekideild

Menntavísindasvið 
Kjarni Menntavísindasviðsins er myndaður úr Kennaraháskóla Íslands sem sameinaðist HÍ í júlí 2008. Útskrifaðir eru kennarar fyrir leik- grunn- og framhaldsskóla, íþrótta- og heilsufræðinga, tómstunda- og félagsmálafræðinga og þroskaþjálfa.

Deildir sviðsins eru:

 Íþrótta-, tómstunda- og þroskaþjálfadeild
 Kennaradeild
 Uppeldis- og menntunarfræðideild

Verkfræði- og náttúruvísindasvið 
 Iðnaðarverkfræði-, vélaverkfræði- og tölvunarfræðideild
 Jarðvísindadeild
 Líf- og umhverfisvísindadeild
 Rafmagns- og tölvuverkfræðideild
 Raunvísindadeild
 umhverfis- og byggingarverkfræðideild

Stofnanir skólans

Rannsóknastofnanir

Þjónustustofnanir 
 Skrifstofa alþjóðasamskipta Háskóla Íslands
 Endurmenntun Háskóla Íslands
 Háskólaútgáfan
 Íþróttahús HÍ
 Kennslumiðstöð Háskóla Íslands
 Landsbókasafn Íslands - Háskólabókasafn
 Listasafn Háskólans
 Námsráðgjöf Háskóla Íslands
 Rannsóknaþjónusta Háskólans
 Reiknistofnun Háskóla Íslands
 Skjalasafn Háskólans
 Tungumálamiðstöð

Rektorar 
Rektor Háskóla Íslands er æðsti fulltrúi skólans og ber ábyrgð á allri starfsemi hans. Rektor er skipaður af menntamálaráðherra til fimm ára í senn samkvæmt tilnefningu háskólaráðs, að undangengnum almennum kosningum innan Háskólans.

Fyrsti rektor Háskólans var Björn M. Ólsen. Núverandi rektor er Jón Atli Benediktsson.

Tilvísanir

Tenglar 
 Vefsíða skólans
 Lög um Háskóla Íslands nr. 41/1999
 Lög um háskóla nr. 63/2006
 Reglur fyrir Háskóla Íslands nr. 458/2000 

Háskóli Íslands
Íslenskar ríkisstofnanir